Kahe viimase nädala jooksul olen ma kaotanud umbes 35 protsenti oma aktsiaportfelli väärtusest. Ka minu startup-investeeringutest on umbes 30% haihtunud. Selle peale võiks tsiteerida legendaarset investorit Warren Buffettit ja tema peamist investeerimisreeglit: „Ära kaota kapitali.“ Kui nii võtta, siis olen ma täiega ebaõnnestunud. Kuigi olen härra Buffetti suur fänn, ei pea ma praegust olukorda liiga dramaatiliseks.
#000003
Olen investeerinud vahelduva aktiivsusega 2015. aastast peale. Katsetasin mitmesuguste instrumentidega juba varem, aga tol ajal sain aru, et kogu aeg „üleni sees“ olla pole jätkusuutlik strateegia. Siis hakkasin ka rohkem tegutsema ning määratlesin oma investeerimisteesid ja -ootused, samuti asusin portfelli hajutama. Alustasin sellest, et panin igal kuul 50 eurot kõrvale ja tegin esimesed investeeringud P2P-laenude platvormil, mille nimi on Bondora (varem isepankur.ee). Viimase viie aasta jooksul olen kasvatanud oma portfelli üle 100 000 euro ja hajutanud selle mitme varaklassi vahel.
#000004
Praeguseks on üsna selge, et järgmiste kvartalite jooksul tabab maailma majandust tõsine langus. Majandussurutise kestust on keeruline ennustada, sest suured riigid seisavad alles selle kurvi alguses. Asjad võivad kiiresti muutuda. Kuid siiski on õige hetk kontrollida, kas mu portfell on valmis selleks, mis meid ees ootab. Minu plaan on järgmine.
#000005
Mulle meeldib kinnisvara ja meeldib sellesse ka otse investeerida. Umbes 50 protsenti mu portfellist on elukondlikus kinnisvaras. Praegu aga väldiksin ma ühe üürikorteri külge kinnijäämist, sest probleemiks võib kujuneda see, et üürnikke pole. Sellepärast olen teinud koostööd teiste investoritega ja hajutanud elukondliku kinnisvara portfelli mitme korteri vahel. Trumbiks on kõik see, mis toodab otsekohe rahavoogu – muud asjad tuleks unustada. Näen ette, et siin võib rahavoogudes ajutisi langusi tulla, aga ma ei kavatse küll midagi maha müüa.
#000006
Umbes 15 protsenti portfellist olen paigutanud avalikult kaubeldavatesse aktsiatesse. Kuna aktsiakursid on juba langenud, ei saa ma seal oma positsioone vähendada. Kui maailma majanduses hakkab paistma mingi selgus, jätkan aktsiatesse investeerimist vastavalt portfelli proportsioonidele. Ometi võib juhtuda nii, et kasvuaktsiad mõnda aega ei kasva ja dividendiaktsiatel võidakse dividendi kärpida, seega on hädavajalik, et portfellis oleksid ka mõned rahavoo instrumendid. Kuidas sa muidu hangid „püssirohtu“ selleks hetkeks, kui seda vaja läheb, eks ole? 🙂
#000007
Umbes 10 protsenti olen paigutanud startup-investeeringutesse. Neid kavatsen ma järgmised kuus kuud hoida ja jälgida. Kindlasti on ees üsna rahutud ajad, nii et ma ei taha sel alal rohkem riske võtta.
#000008
Ülejäänud 25 protsenti portfellist on mul jagatud kinnisvaraga tagatud laenude ja raha vahel. Seni on EstateGuru portfell mul ainuke instrument, mille väärtus pole üldse langenud. Kindlasti näeme mingil määral seda, et laenud kipuvad rohkem hilinema, aga EstateGuru on juba näidanud, et nad teevad probleemsete laenude kättesaamisel head tööd. Ja mis seal salata, mõnel ettevõttel on ikka raskusi laenu tagasimaksmisega, see kuulub selle äri juurde. Minule see muret ei valmista, sest mu portfell EstateGurus on jagatud rohkem kui 50 laenu vahel ja kõik need on hüpoteegiga tagatud. Praegu on mu keskmine tootlus seal 13,65%, aga ma eeldan, et see kasvab, sest platvorm on intressimäärasid veidi tõstnud. Pealegi on EstateGuru laenud ka geograafiliselt hajutatud ja kui mul on vaja rohkem likviidsust, saan mõne nõude järelturul maha müüa. Mu plaan on selline, et kriisi ajal hoian umbes 15–20 protsenti investeeringutest siin, sest see tekitab kindlaid rahavooge ja vajaduse korral on mul ka likviidsust piisavalt.
#000009
Lahtiütlus! Olen EstateGurus investeerinud 2016. aastast peale ja viimased 10 kuud teen selle ettevõttega lepingulist koostööd IT ja tootearenduse juhtimise alal. Kinnitan, et me anname endast parima, et meie investorid ja laenuvõtjad oleksid ka keerulistel aegadel rõõmsad! Päikest!
#000010
Käes on esimene kord, kui mõni sinu portfelli laen on tunnistatud maksevõimetuks. Mida tasub teada?
#000011
EstateGuru laenuobjektide virtuaaltuur, märts 2020
#000013
Mis on refinantseerimine ja miks Estateguru laene refinantseerib?
#000016
Juhend: kuidas seadistada personaalset strateegiat
#000018
5 põhjust, miks Auto Invest funktsiooni kasutada
#000019
Käes on esimene kord, kui mõni sinu portfelli laen on tunnistatud maksevõimetuks. Mida tasub teada? 47 shares Share 19 Tweet 12 Käes on esimene kord, kui mõni laenumakse viibib. Mida pead teadma? 35 shares Share 14 Tweet 9 Andres Luts: kuidas me hilinenud laenude puhul maksimaalselt pingutame investorite nimel 23 shares Share 9 Tweet 6 Estateguru 2022. aasta ülevaade ja 2023. aasta plaanid 19 shares Share 8 Tweet 5 Kuidas Estateguru võlgu haldab? 15 shares Share 6 Tweet 4
#000021
Andres Luts: kuidas me hilinenud laenude puhul maksimaalselt pingutame investorite nimel
#000022
Estateguru on juhtiv üleeuroopaline platvorm, mis pakub kinnisvaratagatisega laene väikese ja keskmise suurusega ettevõtetele ning hoolikalt valitud investeerimisvõimalusi rahvusvahelisele investorite kogukonnale.
#000024
Alustage investeerimistEstateguru kohtaKKKKüpsised ja privaatsuspoliitikaKontakt ja tugi
#000026
InvesteerimineLaenaminePortfelli ülevaatedCase study’idPressiteatedEttevõtte uudisedKontorieluMine estateguru.coLoo Konto
#000027